Valse getuienis kan net gelewer word deur ’n mens in wie se eie binneste daar ’n gebrek aan innerlike opregtheid is. Dit was wat Dawid in daardie stadium van sy lewe oorgekom het.
Dawid het dit agtergekom daardie nag toe die Here hom gedwing het om baie diep in sy eie hart te gaan rondgrawe – so diep dat hy sy eie bedrog, leuens en valsheid kon raaksien.
Al wat Hy vra, is innerlike opregtheid en eerlikheid teenoor Hom. Dit sal vanself jou verhouding met die mense rondom jou regstel.
Daar is natuurlik die uitsondering wanneer een mens oor ’n ander mens moet oordeel, soos wanneer ’n regter of magistraat iemand moet verhoor en oordeel oor wat waar of vals is, en moet oordeel oor wat gestraf moet word en wat nie. Maar die beginsel is dat die Here inderwaarheid die Een is wat die oordeel vel in die hof – Hy gebruik die regbank om sy reg oor mense te vestig.
Wanneer ons dan jok oor wat hulle gedoen het, is dit omdat ons iets ondersteun wat nie waar is nie. Dit mag ons nie doen nie. Dit is onder andere die dinge waarvan Psalm 51 praat.
Waarom sien jy die splinter in die oog van jou broeder, maar die balk in jou eie oog merk jy nie op nie?